Սկսենք բողոքի հզոր ալիք իսրայելա-ամերիկյան հնարավոր ագրեսիայի դեմ: Ուրանի և այլ ռադիոակտիվ նյութերի մեծ քանակություններ պարունակող Իրանի միջուկային օբյեկտների հրթիռակոծման, թափանցող ռումբերով ռմբակոծման դեպքում Հայաստանին ու տարածաշրջանի մյուս պետություններին սպառնացող ռադիոակտիվ վարակման, ինչպես նաև ուժեղ և ավերիչ երկրաշարժերի առաջացման վտանգի մասին արդեն մասամբ տեղեկացրել ենք մեր ընթերցողներին: